
Ferencszállás község címere


Ferencszállás Község címere álló, csúcsaiban csapolt, csücskös talpú a pajzsfőben vörössel és kékkel vágott reneszánsz pajzs. A felső vörös mezőben három álló zöld dohánylevelet jobbra repülő ezüst nyíl üt át. Az alsó kék mező ezüsttel habosított zöld vizén jobbra haladó fekete bárka előtt a vízből arany zabszál növekszik, felette sugárzó arany (latin) kereszt lebeg. A bárka felett három (nyolcsugarú) aranycsillag ragyog. A pajzs felső élén rubintokkal, smaragdokkal és zafírral ékesített, nyitott ötágú (3 levél között két gyöngy), arany leveleskorona helyezkedik el. A foszlányok jobbról vörös és arany, balról kék és ezüst.

